open-index/open-wikipedia-markdown huggingface dataset:
Wu Man

**Wu Man** (;  s. 2. tammikuuta 1963 Hangzhou) on kiinalainen pipansoittaja.

Wu pääsi 13-vuotiaana Pekingin keskusmusiikkikonservatorioon, jossa hän opiskeli Lin Shichengin, Kuang Yuzhongin, Chen Zeminin ja Liu Dehain johdolla. Hän pääsi oppilaitoksessa ensimmäiseksi maisterinarvon pipansoitossa suorittaneeksi. Hän sai myös ensipalkinnon ensimmäisessä Kansallisessa akateemisessa kiinalaisten soitinten kilpailussa. Wu tutustui ensimmäisen kerran länsimaiseen klassiseen musiikkiin vuonna 1979 kuullessaan Seiji Ozawan johtaman Bostonin sinfoniaorkesterin esiintymisen Pekingissä. Vuonna 1980 hän osallistui viulisti Isaac Sternin pitämälle avoimelle mestarikurssille, ja vuonna 1985 hän teki ensimmäisen vierailunsa Yhdysvaltoihin Kiinan nuorisotaideryhmän jäsenenä. Wu muutti Yhdysvaltoihin vuonna 1990 ja asettui Kaliforniaan.

Wu on kantaesittänyt monia uusia teoksia pipalle. Hän on tulkinnut sellaisten säveltäjien kuin Tan Dunin, Philip Glassin, Lou Harrisonin, Terry Rileyn, Bright Shengin, Chen Yin ja Zhao Jipingin musiikkia. Hänen pitämiään esityksiä varten on myös laadittu konserttoja, joissa soolosoittimena on käytetty pipaa. Wu on tehnyt esiintymisiä monilla kansainvälisillä festivaaleilla ja keskeisissä konserttisaleissa. Orkestereita, joiden kanssa hän on esiintynyt, ovat olleet muiden muassa Bostonin sinfoniaorkesteri, Chicagon sinfoniaorkesteri, Seattlen sinfoniaorkesteri, Los Angelesin filharmonikot ja Moskovan solistit. 1990-luvun alkupuolella Wu aloitti yhteistyön Kronos Quartetin kanssa. Hän on Silk Road Ensemblen perustajajäsen ja tehnyt yhteistyötä myös New York New Music Consortin kanssa. Wu esiintyi ensimmäisenä kiinalaisena artistina Valkoisessa talossa Yo-Yo Man kanssa; Yo-Yo Ma valitsi hänet Toronton kaupungin Glenn Gould Protégé Prizen saajaksi. Wulle on lisäksi myönnetty ensimmäisenä kiinalaisena kansanmuusikkona United States Artistsin stipendi vuonna 2008. *[[Musical America]]* nimesi hänet vuonna 2013 "vuoden instrumentalistiksi". Grammy-ehdokkuudet Wulle toivat albumi *Our World In Song* ja tulkinta Lou Harrisonin pipakonsertosta. Silk Road Ensemblen jäsenenä Wu oli Yo-Yo Man kanssa mukana soittamassa albumilla *Sing Me Home* (Sony Music Masterworks), josta myönnettiin parhaan maailmanmusiikkialbumin Grammy-palkinto.

Wu sai vuonna 2015 nimitykset Pekingin keskusmusiikkikonservatorion, Xi’anin musiikkikonservatorion ja Zhejiangin musiikkikonservatorion vierailevaksi professoriksi. Xi’anin musiikkikonservatoriossa hän on toiminut Xi’anin Silkkitien musiikkifestivaalin taiteellisena johtajana. 

## Lähteet
Michael Hirst

**Michael Hirst** (s. 21. syyskuuta 1952 Bradford, Yorkshire) on englantilainen käsikirjoittaja ja tuottaja. Hän käsikirjoittanut useita historiallisia draamaelokuvia ja televisiosarjoja, ja on luonut muun muassa Viikingit ja Tudors televisiosarjat.

Hirst syntyi Bradfordissa, Yorkshiressa vuonna 1952. Koulun jälkeen hän opiskeli useissa eri yliopistossa: London School of Economicssa, University of Nottinghamissa ja Trinity Collegessa.

## Osittainen filmografia
### Elokuvia
* *[[Elisabet – kultainen aikakausi]]* (*Elizabeth: The Golden Age*), käsikirjoitus, (2007)
* *[[Elisabet (elokuva)|Elisabeth]]* (*Elizabeth*), käsikirjoitus, (1998)
* *[[The Ballad of the Sad Café]]*, käsikirjoitus, (1991)
* *[[Venuksen kohtaaminen]]* (*Meeting Venus*), käsikirjoitus, (1991)
Lähde: 

### Televisiosarjoja
* Viikingit (*Vikings*), luoja, (2013–2020)
* Borgiat, maan ja taivaan valtiaat (*The Borgias*), tuottaja, (2011–2013)
* Tudors (*The Tudors*), luoja, (2007–2010)

## Lähteet
Upper Darby Township

**Upper Darby Township** on kunta (*township*) Pennsylvanian osavaltiossa, Yhdysvalloissa. Sen väkiluku oli 85&nbsp;681 vuonna 2020. Kunta sijaitsee Delawaren piirikunnassa, ja se on väkiluvultaan Delawaren piirikunnan suurin kunta.

## Väestö
Vuonna 2020 Upper Darby Townshipin 85&nbsp;681 asukkaasta valkoisia oli 45,9&nbsp;%, mustia 34,2&nbsp;%, aasialaisia 12,8&nbsp;% ja alkuperäisasukkaita 0,2&nbsp;%. 25,9&nbsp;% asukkaista puhui kotonaan jotain muuta kieltä kuin englantia ja 23,5&nbsp;% asukkaista oli syntynyt ulkomailla.

## Lähteet

## Aiheesta muualla
Vibraattori (seksiväline)

**Vibraattori** on seksiväline, jolla voidaan sen koosta ja muodosta riippuen stimuloida joko sukupuolielimiä tai muita erogeenisiä alueita, kuten emätintä, häpykieltä tai peräaukkoa. Vibraattori voi väristä, pyöriä tai tykyttää. Se saa virran paristoista tai latausjohdosta. Myös hieromasauva voi värähdellä, joskin hieromasauvaa ja vibraattoria pidetään joskus eri välineinä.

## Lähteet
Georgetown (Colorado)

**Georgetown** on kunta (*territorial charter municipality*) Coloradon osavaltiossa, Yhdysvalloissa. Sen väkiluku oli 1&nbsp;118 vuonna 2020. Kunta toimii Clear Creekin piirikunnan hallintokeskuksena. Georgetown on ainoa Coloradon osavaltion jäljellä oleva *territorial charter municipality*. Coloradon territorio antoi Georgetownille aikoinaan tämän *charterin* (perustuskirjan), jonka mukaan kunta toimii vielä nykyäänkin.

## Väestö
Vuonna 2020 Georgetownissa asui 1&nbsp;118 asukasta ja 639 kotitaloutta. Asukkaiden mediaani-ikä oli 47,3 vuotta. 5,2&nbsp;% asukkaista puhui kotonaan jotain muuta kieltä kuin englantia ja 1,4&nbsp;% asukkaista oli syntynyt ulkomailla. Arvion mukaan 1,08&nbsp;% asukkaista ei ole Yhdysvaltain kansalaisia.

## Kuvia kunnasta

Kuva:ClearCreekCountyCOCourthouse.jpg|Clear Creekin piirikunnan oikeustalo.
Kuva:Downtown Georgetown, Colorado LCCN2011633841.tif|Georgetownin keskustaa.


## Lähteet

## Aiheesta muualla
Askew

**Askew**  on muun muassa seuraavien henkilöiden sukunimi:

* Anne Askew (1521–1546), englantilainen protestanttinen uskonpuhdistaja
* Desmond Askew (s. 1972), brittiläinen näyttelijä
* Luke Askew (1932–2012), yhdysvaltalainen näyttelijä
* Oliver Askew (s. 1996), amerikanruotsalainen moottoriurheilija
* Reubin Askew (1928–2014), yhdysvaltalainen demokraattisen puolueen poliitikko.
Arabimytologia

**Arabimytologia** tarkoittaa arabien uskontoja ennen islamin syntyä. 

Ennen islamia Arabian niemimaan vallitseva uskonto oli islamilaisen perimätiedon mukaan arabialainen polyteismi, mutta siellä oli myös juutalaisuuden, kristinuskon, ja persialaisten uskontojen kannattajia. Vallitseva kristinuskon suuntaus oli miafysitismi, kun taas nestorialaisuutta esiintyi Persianlahdella.

Arabialaisessa polyteismissa palvottiin erilaisia jumalia, jumalattaria ja henkiä paikallisissa pyhäköissä tai temppeleissä. Islamilaisen perimätiedon mukaan näin olisi tapahtunut myös Mekan Kaabassa, mistä myöhemmin tuli islamin pyhin paikka. Jo ennen islamia Mekan Kaaba olikin perimätiedon mukaan esi-islamilaisen arabiuskon keskus. Sen seinien kerrotaan olleen peitetty lukemattomilla symboleilla, jotka kuvaavat demoneita, džinnejä, puolijumalia ja muita sekalaisia ​​olentoja aikansa esi-islamilaisen muinaisen Arabian syvästi polyteistisestä miljööstä. Tästä symbolijoukosta voidaan päätellä, että oli olemassa rikas kulttuuri, jossa mytologia saattoi kukoistaa. Toisen käsityksen mukaan Kaaba saattoi olla kristillinen kirkko, jonka seiniä peittivät kristilliset pyhimyskuvat.

Arabimytologiassa jumaluuksia kunnioitettiin ja niihin kutsuttiin erilaisten rituaalien kautta, mukaan lukien pyhiinvaellukset ja ennustaminen sekä rituaaliuhri.

## Katso myös
* Jahiliyyah

## Lähteet
* 
* 
* 

### Viitteet
NFL-kauden 2022 runkosarja

**[[NFL-kausi 2022|NFL-kauden 2022]] runkosarja** alkoi 8. syyskuuta 2022. Runkosarjan viimeinen kierros pelattiin 8. tammikuuta 2023. Runkosarja koostui 18 kierroksesta, jonka aikana jokainen joukkue pelasi 17 ottelua.

## Sarjataulukot




### American Football Conference




### National Football Conference





## Ottelut

### Viikko 1

### Viikko 2

### Viikko 3

### Viikko 4

### Viikko 5

### Viikko 6

### Viikko 7

### Viikko 8

### Viikko 9

### Viikko 10

### Viikko 11

### Viikko 12

### Viikko 13

### Viikko 14

### Viikko 15

### Viikko 16

### Viikko 17

### Viikko 18

## Tulokset joukkuettain




## Lähteet
Bethel Park

**Bethel Park** (tai **Municipality of Bethel Park**) on kunta (*borough*) Pennsylvanian osavaltiossa, Yhdysvalloissa. Sen väkiluku oli 33&nbsp;577 vuonna 2020. Kunta sijaitsee Alleghenyn piirikunnassa Pittsburghin metropolialueella.

## Väestö
Vuonna 2020 Bethel Parkin 33&nbsp;577 asukkaasta valkoisia oli 92,2&nbsp;%, aasialaisia 2,4&nbsp;%, mustia 2,1&nbsp;% ja alkuperäisasukkaita 0,3&nbsp;%. 6,0&nbsp;% asukkaista puhui kotonaan jotain muuta kieltä kuin englantia ja 4,9&nbsp;% asukkaista oli syntynyt ulkomailla.

## Lähteet

## Aiheesta muualla
Harjunummen kappeli

**Harjunummen kappeli** on Eurassa Hinnerjoen Harjunummella sijaitseva kappeli. Vuonna 1978 valmistunut rakennus on arkkitehti Erkki Karin suunnittelema. Kappeli sijaitsee kantatie 43:n varrella parin kilometrin päässä Hinnerjoen kirkonkylästä. Harjunummen kappelin yhteydessä on myös pieni hautausmaa, joka on ollut käytössä 1890-luvun alusta saakka.

## Lähteet
Allègre

**Allègre** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 27 kilometriä Le Puy-en-Velayn kaupungista luoteeseen.

Kunnan keskustan näkymää hallitsee keskiaikaisen linnan *Château d'Allègre*n rauniot. Ensimmäinen maininta linnasta on vuodelta 1217. Linna valloitettiin kahdesti, vuosina 1361 ja 1365. Tämän jälkeen vuonna 1385 rakennettiin uusi linnoitus. Siinä oli kolme puolustusmuuria, ja joissa oli yhteensä 23 tornia. Linna tuhoutui tulipalossa vuonna 1698. Sitä kunnostettiin tuhon jälkeen, mutta linna vähitellen autioitui ja siitä myytiin kiviä. Myös kyläläiset käyttivät linnan kiviä rakennuksiinsa. Linnan raunioita kutsutaan nimellä *La Potence*. 

Toinen kunnan nähtävyys on 1175 metriä korkea sammunut tulivuori Mont Bar. Tulivuoren viimeisin purkaus tapahtui noin 790 000 vuotta sitten. Se kuuluu samaan vuoriketjuun kunnan keskustassa olevan *Mont Baury*n kanssa, jonka rinteellä kunnan keskusta sijaitsee.


Tiedosto:Allègre Château2.JPG|Château d'Allègren rauniot, La Potence
Tiedosto:Allègre Château8.JPG|Kuvassa harmaalla säilyneet osat linnasta
Tiedosto:Allègre Château9.JPG|Château d'Allègre
Tiedosto:Mont Bar.JPG|Mont Bar


## Lähteet

## Aiheesta muualla
Kustaa Hiekan lukutupa

**Kustaa Hiekan lukutupa** on Laitilassa sijaitseva entinen kirjastotalo, jonka tiloissa toimivat nykyään Vakka-Suomen musiikkiopisto ja Laitilan kansalaisopisto. Lisäksi rakennuksessa järjestetään taidenäyttelyitä. Arkkitehti Heikki Enkon suunnittelema kaksikerroksinen kivitalo on valmistunut vuonna 1937. Se sijaitsee keskiaikaisen Laitilan kirkon vieressä.

Kustaa Hiekan lukutupa oli valmistuessaan Suomen ensimmäinen maalaiskuntaan rakennettu kirjastotalo. Se on saanut nimensä talon rahoittaneen teollisuusneuvos Kustaa Hiekan mukaan. Laitilan kaupunginkirjasto toimi rakennuksessa uuden kirjastotalon valmistumiseen vuoteen 2006 saakka, jonka jälkeen se on toiminut kulttuurikeskuksena. Rakennuksen edustalla on Yrjö Liipolan suunnittelema Kustaa Hiekan patsas, joka paljatettiin vuonna 1938.

## Lähteet
Abenberg

**Abenberg** on kaupunki Saksassa, Baijerin osavaltiossa, Mittelfrankenin hallintopiirissä, Rothin piirikunnassa. Kaupungissa asuu 5&nbsp;492 asukasta, sen pinta-ala on 48,39 neliökilometriä ja sen väestötiheys on 113 asukasta neliökilometrillä.

## Lähteet
Protocol Productions

**Protocol Productions** oli Jari Paunan perustama suomalainen rooli- ja lautapelien julkaisija. Yritys tunnetaan julkaisemastaan *[[Dungeons & Dragons]]* -roolipelin suomennoksesta, jonka *Perussäännöt* olivat Suomessa myyntimenestys sekä ensimmäinen suomeksi käännetty roolipeli.

## Historia
Protocol Productions julkaisi levykelehteä nimeltä *[[Floppy Magazine]]* Commodore 64:lle, joka ilmestyi vuosina 1985–1988. Yritys julkaisi myös roolipelilehteä *[[Sininen lohikäärme]]*, jota ilmestyi yhteensä neljä numeroa vuosina 1988–1989.

Protocol Productionsin omistaja Jari Pauna teki kustannussopimuksen *Dungeons & Dragonsin* julkaisijan TSR:n kanssa pelin suomenkielisestä käännöksestä sekä heidän tuotteidensa jakelusta Suomessa. Pauna suomensi pelin, ja helmikuussa 1988 tuli markkinoille ensimmäinen tuote *Perussäännöt* eli nk. "punalaatikko" (), joka oli ensimmäinen suomeksi käännetty roolipeli. *Perussäännöt* olivat suuri menestys, ja niitä myytiin noin 65 000 kappaletta. Protocol julkaisi suomen kielellä myös *Dungeons & Dragonsinin* lisäosia ja muita tuotteita parin seuraavan vuoden ajan. Yritys julkaisi lisäksi lautapelejä kuten *[[Talisman (lautapeli)|Talisman]]*. Sotastrategiapeleissä mukana oli suomennettut säännöt.

80- ja 90-lukujen vaihteessa yritys alkoi käyttää nimeä PRO-Games, jolla he julkaisivat suomeksi *[[Cthulhun kutsu (roolipeli)|Cthulhun kutsu]]* ja *[[Shadowrun]]*-roolipelit. Pauna oli myös kummankin pelin suomentaja. 90-luvun aikana uusia *Dungeons & Dragons* -julkaisuja ei enää tehty.

Pauna omisti myös Game World -nimisen pelikauppaketjun, joka oli Fantasiapelit-ketjun kilpailija, sekä oli toisena juontajana *[[Lohikäärmepuu (peli)|Lohikäärmepuu]]*-radio-ohjelmassa. 90-luvun alun talouslaman aikaan yritys joutui rahoitusvaikeuksiin ja joutui myöhemmin konkurssiin.

## Protocol Productionsin julkaisemat pelit
### Dungeons & Dragons
;Sääntölaatikot
*Perussäännöt, D&D Basic säännöt, 1988
*Expert-säännöt, D&D Expert säännöt, 1988
*Mestarisäännöt, D&D Companion säännöt, 1989
*Sankarisäännöt, D&D Master säännöt, 1990
;Seikkailumoduulit
*Caldwellin linnoitus (B9), Viisi pientä seikkailua, 1988
*Leijonalinnan aave (Bsolo), Seikkailu yhdelle pelaajalle, 1988
*Rahasia (B7), 1988
*Vaarojen saari, 1988
*Hopeaprinsessan palatsi (B36), 1989
;Apuvälineet ja lähdeteokset
**Taistelusuojus*, Näkösuoja taulukkoineen, 1988
**Hahmolomakkeita*, 36 kpl paketti, 1988
*Pikkuväen suuret tarinat, Lähdeteos, 1989

### Lauta- ja strategiapelit
*Talisman, 1988
*Onslaught - Normandian maihinnousu, 1988
*Sniper - Tark'ampuja, 1988
*Sniper Hetzer- panssarisotapeli, 1988
*Sniper Special Forces - Erikoisjoukot, 1988
*Hunt for Red October, 1988
*Red Storm Rising, 1989
*Europe Aflame, 1989

### PRO-Games julkaisut
*Shadowrun, 1991
*MechWarrior BattleTech, 1991
*Cthulhun kutsu, 1992

## Lähteet
Saky

**Saky** (, , ) on kylpylä- ja teollisuuskaupunki Ukrainan Krimin autonomisessa tasavallassa Sakyjärven kaakkoispuolella. Saky sijaitsee noin 54 kilometriä aluekeskus Simferopolista länsiluoteeseen. 

Paikkakunta kehittyi 1700-luvulta lähtien, kun Sakyjärven suolaista vettä hyödyntävä suolateollisuus sai alkunsa. Vuonna 1827 perustettiin paikkakunnan ensimmäinen mutahoitoklinikka. Vuonna 1952 paikkakunta sai kaupungin aseman. Nykyään Sakyjärven mutaa ja suolavettä sekä paikallisia mineraalivesiä käytetään terveydenhoidossa. Kaupungissa on kemianteollisuutta, mineraaliveden pullottamo ja viinintuotantoa. 

Ukrainan tilastokeskus arvioi kaupungin väkiluvuksi 23&nbsp;391 asukasta vuoden 2014 alussa. Kaupunki on ollut entisen Sakyn piirin hallintokeskus. Kaupunki on ollut keväästä 2014 lähtien osa Venäjän miehittämää Krimin niemimaata. 

Kaupungin eteläpuolella toimii Venäjän merivoimien käyttämä (2022) Sakyn lentotukikohta.


Sanatori-Poltava-Crimea.jpg|Sanatorio Poltava-Krym.
Сакське озеро.JPG|Sakyjärveä.
СакиПляжПрибой.JPG|Sakyn uimarantaa.


## Lähteet

## Aiheesta muualla
Aarne Nyman

**Aarne Aleksanteri Nyman** (13. syyskuuta 1928 Porvoo – 15. elokuuta 2011 Pori) oli suomalainen raviohjastaja ja ravivalmentaja. 

Nyman oli Suomen menestyksekkäimpiä ravivalmentajia 1960–1970-luvuilla ja ammattimaisen ravivalmentamisen suunnannäyttäjiä Suomessa. Oman valmennustallin hevosten menestyksekäs ohjastaminen toi Nymanille suosiota myös lainaohjastajana. Hänet tunnetaan myös ensimmäisenä Ruotsin pääradalla Solvallassa voittaneena suomalaisohjastajana. Kyseessä oli samalla kertaa myös suomalaisen lämminverihevosen ensimmäinen voitto Solvallassa, eli Aarne Nyman ja Minipinko tekivät tuolloin tuplahistoriaa. 

Nyman oli ensimmäisiä suomalaisia raviurheilijoita, jotka kilpailivat aktiivisesti ulkomailla. Hän osallistui Mauri Tuurnan kanssa ohjastajien EM- ja MM-kilpailuihin. EM-kiertueelle Nyman osallistui kolmesti parhaan sijoituksen ollessa viides ja MM-kiertueelle hän osallistui kerran. Nyman voitti Charlie Mills Trot -ajajakilpailun 1976 Ruotsissa ja Teivossa ajetussa Johannes Frömming Rennenissä hän oli toinen.

Nyman piti pitkään omaa valmennustallia Porin raviradalla. Hän työskenteli aikaisemmin valmentajana myös Ylöjärvellä, Vammalassa, Helsingissä, Lappeenrannassa ja etenkin Tampereella, jossa hän ennen ammattivalmentajaksi ryhtymistä toimi pitkään Mauri Tuurnan hallinnoiman Kaarilan Ravitallin yksityisvalmentajana. Nyman toimi Teivon ratavalmentajana vuodesta 1978 lähtien. Hän päätti valmentajauransa 1986 ja aloitti Teivon raviradan ulkoalueiden ja kiinteistöjen hoitajana.

Suomen Hippoksen vuonna 1977 alkaneen tilastoinnin mukaan Nyman ohjasti yli 4&nbsp;200 lähtöä ja saavutti niissä 1&nbsp;501 voittoa. Aarne Nyman oli ensimmäinen suomalainen raviohjastaja, joka virallisten tietojen mukaan saavutti tuhat voittoa. Tuhannen voittonsa hän ohjasti 28. marraskuuta 1976 Minsvigillä. Aiemmin tuhat voittoa oli saavuttanut Tuomo Mäkelä, mutta Mäkelän voittojen määrää perustuu arvioon. Nymanin voittomäärä pohjautuu osittain hänen omaan kirjanpitoonsa, sillä ennen vuotta 1972 ohjastajien voitoista ei pidetty kirjaa.

Aarne Nymanin poikia ovat raviohjastajat Hannu Nyman ja Timo Nyman.

## Lähteet
The Darkness II

**The Darkness II** on Digital Extremesin kehittämä ja 2K Gamesin julkaisema ensimmäisen persoonan ammuntapeli. Peli on julkaistu vuonna  PlayStation 3:lle, Windowsille ja Xbox 360:lle.

Pelin edeltäjä on *[[The Darkness (videopeli)|The Darkness]]*.

## Tarina
Päähenkilö on sarjan edellisen pelin tavoin Jackie Estacado, joka on nyt Franchettin rikollisperheen johtaja. Jackie joutuu kilpailevien rikollisten tähtäimeen ja kuollut tyttöystävä Jenny vaivaa päähenkilöä.

## Pelaaminen
Peli on ammuntapeli, jossa erikoisuutena ovat demoniset kädet, jotka tulevat päähahmon kehosta. Käsillä on suu ja ne haluavat syödä ihmissydämiä. Oikea käsi on lyömistä varten ja vasen käsi on kaappaamista varten: vasemmalla kädellä voi ottaa autojen ovia ja käyttää niitä suojana sekä heittää tavaroita vihollisia päin. Demonikäsiä voi käyttää vastustajien tappamiseen erilaisilla inhottavilla tavoilla, joita voi avata pelin edetessä lisää.

Pelin kampanjan voi pelata uudelleen läpi säilyttämällä ostetut päivitykset ja etenemällä kykypuun läpi. Lisää pelattavaa on Vendetta-moodissa, jossa on erilaisia tehtäviä yksin tai enintään kolmen muun pelaajan kanssa. 

## Vastaanotto
Peli on saanut GameSpotin arvostelussa arvosanaksi 7/10. Arvostelussa kehuttiin demonisten käsien yhdistämistä ammuskeluun, ääninäyttelyä ja epätavallista tarinaa. Huonoja puolia ovat erittäin lyhyt kampanjamoodi, lineaariset tasot ja ennalta-arvattavasti käyttäytyvä tekoäly.

## Ääninäyttelijät
Pelin ääninäyttelijät:

## Lähteet

## Aiheesta muualla
*
Sadri Hamid

**Sadri Hamid** (synt. **Sadretdin Bedretdin*** ;* 11. lokakuuta 1905 Nižni Novgorodin kuvernementti – 14. joulukuuta 1987 Helsinki) oli Suomessa vaikuttanut tataarikirjailija-, runoilija- ja julkaisija. Hän oli serkkunsa Hasan Hamidullan lisäksi aktiivisimpia yhteisönsä tekijöitä.

## Kirjallinen työ

Hamidin ensimmäinen julkaisu oli sarja runokokoelmia nimeltään *Defter* (1945−1946). Hamidin erikoisuus oli humoristiset ja riimitellyt kronikat. Hän myös keräsi tataarilaisia sananlaskuja ja sanontoja. Hamid julkaisi kaksi kokoelmaa tataarin kielen sanoja ja lauseita valokopioituina vihkoina; *Qušïmlï süzlär* (1968) ja *Tugan ildäge* *süzler* (1973). Ne sisältävät noin 1,700 misääriläistä kansankielen fraasia.

Hamid vastusti yhteisönsä keskuudessa tapahtuvaa muutosta, joka pyrki korvaamaan Arabian kirjamiston uudella latinan kirjaimistolla. Hän julkaisi vuosina 1972−1974 valokopioita, jotka esittivät "Arabian aakkosten rikkaan maailman". Ne olivat nimetty seuraavasti; *Ğäühär häreflär, İzge häreflär, Altïn häreflär, Aräp härefläre, Brilyant häreflär, Enğe häreflär, Nurlï häreflär, Qur’an härefläre*.

Hamid julkaisi kahta lehteä vuodesta 1967. Ensimmäinen oli lyhytikäiseksi jäänyt *Taviš.* Seuraavaa lehteä, *Ak yul,* julkaistiin ainakin 63 numeroa, aina vuoteen 1977.  Molemmissa lehdissä oli piirustuksilla kuvitettuja tarinoita, jotka käsittelivät turkkilaisten kansojen historiaa ja etnologiaa, riimikronikoita, sanaleikkejä, jne.

Hamid oli mukana kulttuurityöntekijä Ymär Daherin ja kielitieteilijä Martti Räsäsen kanssa perustamassa Abdulla Tukain kulttuuriseuraa, jonka kautta järjestettiin yhteyksiä Suomen- ja Venäjän tataarien kesken Neuvostoaikana.

*Runoesimerkki*: (suomeksi käännetty)

## Lähteet
Heikki Heiskanen

**Heikki Heiskanen** (s. 1977 Tornio) on suomalainen toimittaja ja kirjailija, joka on erikoistunut ulkomaanuutisiin ja Venäjään. Hän on työskennellyt vuodesta 2005 lähtien Yle Uutisten ulkomaantoimituksessa. Heiskanen toimi heinäkuusta 2022 helmikuuhun 2025 Ylen Venäjän-kirjeenvaihtajana.

Heiskanen on käsikirjoittanut yhdessä Teemu Kaskisen kanssa Ylelle satiirisen vakoilukomediasarjan *[[Pysäyttäkää Nyqvist]]*, joka vuonna 2022 esitettiin Ylellä ja julkaistiin Yle Areenassa.

Heiskanen on kirjoittanut Teemu Kaskisen kanssa kaksi romaania, *Norsun vuosi* (2010) ja *Norsu tulee!* (2011).

Heiskanen on yhteiskuntatieteiden ylioppilas. Hän opiskeli 2000-luvun alussa tiedotusoppia Tampereen yliopistossa ja oli opiskelijavaihdossa Moskovan valtionyliopistossa.

## Lähteet
Bohusläningen

**Bohusläningen** on vuonna 1878 perustettu ruotsalainen sanomalehti. Se ilmestyy Uddevallassa. Se kuuluu Stampen-mediakonserniin, joka omistaa myös muun muassa ''Göteborgs-Postenin'', ''Hallands Nyheterin'' ja ''Hallandspostenin''. *Bohusläningen* ilmestyy kuudesti viikossa, maanantaista lauantaihin.

## Lähteet

## Aiheesta muualla

* Lehden verkkosivut
David Worth Clark

**David Worth Clark** (2. huhtikuuta 1902 Idaho Falls, Idaho – 19. kesäkuuta 1955 Los Angeles, Kalifornia) oli yhdysvaltalainen demokraattipoliitikko ja lakimies. Hän toimi yhtäjaksoisesti yhtenä Idahon edustajista Yhdysvaltain edustajainhuoneessa vuosina 1935–1939 ja senaatissa vuosina 1939–1945. Clark pyrki vielä jatkokaudelle senaatissa mutta jäi ilman uutta senaattorinpaikkaa vuoden 1944 senaatinvaaleissa.

Myös monet Clarkin sukulaiset ovat olleet mukana Yhdysvaltain politiikassa. Idahon kuvernööreinä toimineet Barzilla Clark ja Chase Clark olivat kumpikin Clarkille sukua. Clarkin tytär Nancy Clark Reynolds puolestaan työskenteli pitkään Ronald Reaganin palveluksessa.

## Lähteet
David Leslie

**David Leslie**, lordi Newark (1601–1682) oli skotlantilainen soturi.

Leslie kuului Leslien klaanin Pitcairlyn haaraan. Hän oli nuorempana Ruotsin asepalveluksessa, eteni siellä everstiksi ja palasi vuonna 1640 Skotlantiin osallistumaan Skottipresbyteerien liiton puolustamiseen. Leslie oli vuonna 1644 kenraalimajurina ​​Levenin jaarlin Alexander Leslien alaisuudessa, ja hänellä oli merkittävä osuus voitosta Marstonin nummilla. Palattuaan Skotlantiin vuonna 1645 hän voitti Montrosen Philiphaughissa, ja sitten hänestä tuli Levenin jaarlin lähin mies, joka komensi Skotlannin armeijaa Englannissa. Leslie johti taitavasti puolustusta Cromwellia vastaan ​​vuonna 1650 ja hävisi hänelle Dunbarissa 3. syyskuuta sen jälkeen kun hänen kärsimätön ylipäällikkönsä ja kirkkopuolueen agentit armeijassa olivat pakottaneet hänet luopumaan puolustustaktiikoistaan. Worcesterissa 3. syyskuuta 1651 Leslie komensi lähimpänä nuoren Kaarle II:n alaisuudessa. Pian tappion jälkeen parlamentin armeija vangitsi hänet, ja hän joutui Toweriin. Hänet vapautettiin vuonna 1660, ja restauraation jälkeen hän sai arvonimen lordi Newark vuonna 1661.

## Lähteet
Kalle Haatanen

**Kalle Haatanen** (s. 3. marraskuuta 1969 Helsinki) on helsinkiläinen toimittaja, esseisti ja tietokirjailija.

Haatanen väitteli valtiotieteen tohtoriksi Helsingin yliopistosta vuonna 2000. Väitöskirja käsitteli yhteisöllisyyttä aatehistorian ja yhteiskuntafilosofian näkökulmista.

Toimittajana Haatanen on tehnyt radio-ohjelmia Yleisradioon vuodesta 2007 alkaen. Vuonna 2009 käynnistyi Haatasen omaa nimeä kantava ohjelma, joka toimittaja Sampsa Oinaalan mielestä on "persoonallinen yhdistelmä kuivakkaa akateemisuutta ja rentoa välittömyyttä".

Suomen tiedetoimittajain liitto myönsi Haataselle Tiedeviestintäpalkinnon vuonna 2018.

## Teokset
* *Pitkäveteisyyden filosofiaa*. Jyväskylä: Atena 2005
* *Ei voisi vähempää kiinnostaa: kirjoituksia nihilismistä*. Jyväskylä: Atena 2008
* Lowe, Steve; McArthur, Alan ja Haatanen, Kalle (toim.): *Onko minussa jotakin vikaa vai onko kaikki paskaa? Modernin elämän sanakirja*. Jyväskylä: Atena, 2006
* *Yhteisöllisyyden paradoksit*: abstrakti, koko teos Väitöskirja Helsingin yliopisto

## Lähteet
* Kalle Haatasen haastattelu 17.6.2021
### Viitteet

## Aiheesta muualla
* Radio-ohjelma "Kalle Haatanen" vuodesta 2010– Yle Areena
* Kotisivut
Nordic noir

**Nordic noir** ('pohjoismainen musta') on kirjoissa ja televisiosarjoissa esiintyvä lajityyppi, jossa selvitetään synkeitä rikostapauksia.

Lajin keskeinen seikka on tapahtumapaikka, joka kuvastaa koko tarinan henkeä. Lajin edustajia ovat tanskalainen televisiosarja *[[Silta (televisiosarja)|Silta]]* ja ruotsalaisen kirjailijan Stieg Larssonin *[[Millennium-trilogia|Millennium]]*-kirjasarja ja sen pohjalta tehdyt elokuvat. Suomessa käsikirjoittaja ja ohjaaja Miikko Oikkonen on tehnyt nordic noir -sarjan *[[Sorjonen]]*.

## Lähteet
Kalervo Nurmimäki

**Väinö Kalervo Nurmimäki** (s. 13. heinäkuuta 1937 Lempäälä) on suomalainen insinööri ja yritysjohtaja, joka on saanut energianeuvoksen arvonimen.

Nurmimäen vanhemmat olivat talousneuvos Väinö Nurmimäki ja Eeva Palin. Hänen puolisonsa vuodesta 1960 on Hilve Santamäki. Nurmimäki tuli ylioppilaaksi Tampereen yhteiskoulusta 1956 ja valmistui diplomi-insinööriksi Teknillisestä korkeakoulusta 1962. Hän oli Imatran Voiman sähköosaston suunnittelija 1961–1965, sähköosaston pääsuunnittelija 1965–1971, atomivoimaprojektiryhmän pääsuunnittelija 1971–1972, atomivoimaprojektiryhmän apulaisprojektipäällikkö 1972–1976, Loviisa 2 -projektin päällikkö 1976–1980, projektitoimintayksikön päällikkö 1980–1982, johtaja, hallituksen jäsen 1983–1993, varatoimitusjohtaja, hallituksen varapuheenjohtaja 1993–1998, IVO-yhtiöiden toimitusjohtaja 1998, Fortum Power and Heat -yhtiön sähkö- ja lämpöliiketoiminnan johtaja 1999 ja Fortum-konserniyhtiön johtaja 2000. Nurmimäki oli myös assistentti Teknillisessä korkeakoulussa 1963–1972 ja hänellä oli useita asiantuntija- ja luottamustehtäviä uransa aikana. Energianeuvoksen arvonimen Nurmimäki sai 1995. Hän on sotilasarvoltaan reservin kersantti. Taiteilija Artti Pohjanheimo on maalannut hänen muotokuvansa. 

## Lähteet
Ilkka Pirvola

**Ilkka Vilhelm Pirvola** (12. syyskuuta 1937 Helsinki – 13. tammikuuta 2025 Vantaa) oli suomalainen taidehistoriasta väitellyt filosofian tohtori, diplomi-insinööri ja yritysjohtaja, joka sai energianeuvoksen arvonimen.

## Henkilöhistoria
Pirvolan vanhemmat olivat kansakoulunopettaja Lauri Vilhelm Pirvola ja kansakoulunopettaja Katri Virtaranta. Hänen puolisonsa vuodesta 1961 oli Raili Anja Anneli Nyqvist. Pirvola tuli ylioppilaaksi Helsingin suomalaisesta yhteiskoulusta 1957 ja valmistui diplomi-insinööriksi Teknillisestä korkeakoulusta 1963. Hän valmistui taidehistoriasta filosofian maisteriksi Turun yliopistossa 2007 ja väitteli siellä filosofian tohtoriksi 2016. Pirvola oli Kiinteistöliiton insinööritoimiston suunnitteluinsinööri 1962–1965, Terveysrakenne Oy Terakin apulaisjohtaja 1965–1968, Helsingin Ympäristön Sähkölaitoksen, vuodesta 1972 Vantaan Sähkölaitos Oy, kaukolämpöosaston osastopäällikkö ja osastonjohtaja 1968–1984 ja Helsingin kaupungin energialaitoksen, vuodesta 1995 Helsingin Energia, osastopäällikkö, osastonjohtaja 1984–1991 ja toimitusjohtaja 1991–2000. Pirvola oli myös Helsingin Seudun Lämpövoiman toimitusjohtaja ja hallituksen jäsen 1992–2000 ja hänellä oli uransa aikana useita luottamus- ja asiantuntijatehtäviä. Energianeuvoksen arvonimen vuonna 1998 saanut Pirvola oli sotilasarvoltaan reservin yliluutnantti.

Pirvola on haudattu Kappelin hautausmaalle Espooseen.

## Julkaisuja
* *Lämpöurakoitsijamääräyksiä koskeva suositus*, 1980
* *Raamit vai monumentti? Tutkielma voimalaitosten arkkitehtuurin kehityksestä suomalaisessa kaupunkiympäristössä*, 2007, pro gradu -tutkielma
* *[https://www.utupub.fi/bitstream/handle/10024/123717/Diss2016Pirvola_Ilkka_Urbaania_energiaa.pdf?sequence=2&isAllowed=y Urbaania energiaa: Suvilahden, Hanasaaren A- ja Vuosaaren voimalaitokset osana helsinkiläistä kaupunkiympäristöä]*, 2016, väitöskirja

## Lähteet
Olena Teliha

**Olena Teliha** (21. heinäkuuta 1907 Pietari, Venäjä – 21. helmikuuta 1942 Kiova, Ukrainan SNT oli ukrainalainen runoilija, lehtikirjoittaja ja poliittinen johtaja. Hänen isänsä oli Ivan Šovheniv.

Teliha emigroitui vanhempiensa kanssa 1922 Tšekkoslovakiaan ja opiskeli Prahassa Ukrainan pedagogisessa korkeakoulussa. Ukrainalaisten emigranttien intellektuelli ympäristö sen jälkeen kun Ukrainan itsenäisyystaistelu 1917–1920 oli epäonnistunut ja etenkin ukrainalainen opiskelijaelämä Prahassa 1930-luvulla vaikutti syvästi Telihan kehitykseen. Hän avioitui Myh'ailo Telihan kanssa ja muutti vuosiksi 1929–1939 Varsovaan, missä hän opetti ukrainalaisessa koulussa ja osallistui ukrainalaisen yhteisön toimintaan. Hän kirjoitti vuodesta 1933 alkaen nationalistiseen lehteen *Vistnykiin* (Lviv). Hän toimi Krakovassa 1939–1941 kirjallis-taiteellisen seuran Zarevon johdossa ja yhdessä Oleh Olžytšin kanssa Ukrainalaisten nationalistien järjestössä (OUN). Toisen maailmansodan sytyttyä hän muutti Lviviin ja sieltä OUN:n toimintaryhmien kanssa 1941 Kiovaan. Hän nousi kirjailijaliiton johtoon ja kirjallisen viikkolehden *Litavryn* (Kiova) päätoimittajaksi. Natsihallinto lakkautti *Litavryn* emolehden *Ukrainske slovon* (1941) ja perusti sen tilalle hallintoaan tukevan lehden *Nove ukrajinske slovo*, jonka kanssa Teliha ei suostunut yhteistyöhön. Gestapo pidätti hänet ja muita nationalisteja, ja heidät ammuttiin Kiovassa Babyn Jarissa, kuten myös hänen puolisonsa Myh'ailo Teliha.

Teliha julkaisi runojaan nationalistisessa *Vistnykissä*. Hänen kuolemansa jälkeen hänen runotuotantonsa julkaistiin nimellä *Duša na storoži* (1946, ). Proosalla laajennettuna kokoelma julkaistiin uudelleen nimellä *Prapory duha* (1947, ) ja jälleen vuonna 1977 nimellä *Olena Teliha: Zbirnyk* (). Telihan runojen juuret ovat syvällä sotien välisen ajan kansallishenkisessä runoudessa, ja lyyrinen runous saa voimaa pikemminkin vilpittömyydestä kuin muodon hienostuneisuudesta.

Olena Telihan muiston kunnioittamiseksi pystytettiin helmikuussa 1992 muistomerkki Kiovaan Babyn Jariin.

## Lähteet

## Aiheesta muualla
Foglizzo

**Foglizzo** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2&nbsp;253 asukasta.

## Lähteet

## Aiheesta muualla
Carmen Slater

**Carmen Slater** (s. 27. toukokuuta 1997) on itävaltalainen karateka. Hän on Kyokushinissa kaksinkertainen EM-pronssimitalisti. Slaterilla on myös 2. danin musta vyö Gōjū-ryū karatessa.

## Kilpaura
Slater oli mukana Puolan EM-kilpailuissa marraskuussa 2021, jossa hän sijoittui 8 parhaan joukkoon, hävittyään avauskierrokselle moninkertaiselle Euroopan mestarille Uljana Grebenštšikovalle.

Slater saavutti menestystä huhtikuussa 2022 Sveitsin Openissa edettyään loppuotteluun saakka. Hän kuitenkin hävisi mestaruuden Anca Diculle. Toukokuussa Slater oli mukana Puolan Openissa, jossa hän myös eteni loppuotteluun. Slater saavutti mestaruuden voitettuaan Bożena Wojtanowskan. Kesäkuussa Slater oli urallaan toista kertaa mukana EM-kilpailuissa, jotka pidettiin Bulgariassa. Hän hävisi alkukierroksella Euroopan mestarin Shainez El Haimourille. Lokakuussa hän saavutti Unkarin Openin mestaruuden.

### EM-pronssi (2023)
Tammikuussa 2023 Slater saavutti Puolan cupissa hopeaa. Hän hävisi loppuottelun Natalia Stachowiczille. Huhtikuussa Slater osallistui kahteen turnaukseen. Ensin hän saavutti pronssia Puolan Openissa. Huhtikuun lopulla hän sen sijaan saavutti Belgian mestaruuden voitettuaan loppuottelussa Weronica Majin. Hän kilpaili myös katassa, jossa Slater saavutti pronssia.

Toukokuussa 2023 Slater oli mukana Puolan EM-kilpailuissa. Hän voitti avauskierroksella Anna Cheremiskinan ja toisella kierroksella Beata Szulakin. Välierässä Slater sai vastaansa Natalia Stachowiczin, jolle hän hävisi ja eteni pronssiotteluun. Slater voitti mitalikamppailussa Matylda Bienin. Syyskuussa hän saavutti Turussa järjestetyn Nordic Cupin mestaruuden. Joulukuussa Slater oli vielä mukana Euroopan Openissa, jossa avoimen painosarjan turnauksessa hän sijoittui viidenneksi.

### Toinen EM-pronssi (2024)
Syyskuussa 2024 Slater oli mukana Nordic cupissa, jossa hän saavutti voiton katassa ja hopeaa kumitessa. Slater eteni naisten yli 60-kiloisten loppuotteluun, jossa hän hävisi Martyna Lukalle. Lokakuussa Slater oli mukana Euroopan Openissa, katassa ja kumitessa. Hän kilpaili ensin  yhdistetyssä miesten ja naisten open sarjassa. Slater sijoittui kolmanneksi häviten 2.2 pistettä hopeaa voittaneelle Katarzyna Danilukille. Painorajattomassa kumitesarjassa hän sijoittui viidenneksi. Slater voitti avauskierroksella Weronika Krzywnickan. Toisella kierroksella hän kohtasi Jázmin Halászin, jolle Slater hävisi tuomariäänin.

## Lähteet
Jorma Eulenberger

**Jorma Karl Eulenberger** (29. maaliskuuta 1934 Hiitola – 18. kesäkuuta 2023 Helsinki) oli suomalainen energianeuvos, insinööri ja yritysjohtaja.

## Elämä
Eulenbergerin vanhemmat olivat sähkölaitoksen hoitaja Karl Albin Eulenberger ja Karin Margareta Vilenius. Hänen puolisonsa vuodesta 1960 oli farmaseutti Auni-Leila Jaakkola (1933–2022). Eulenberger tuli ylioppilaaksi Loviisassa 1953 ja valmistui diplomi-insinööriksi Teknillisestä korkeakoulusta 1960. Hän oli Suomen Sähkölaitosyhdistyksen suunnitteluinsinööri 1960–1962, Pohjois-Karjalan Sähkön suunnitteluinsinööri 1963 ja suunnittelupäällikkö 1964–1966, Helsingin Ympäristön Sähkölaitoksen suunnittelupäällikkö 1966–1968, käyttöosaston päällikkö 1969–1971 ja tekninen johtaja 1971–1980 sekä Etelä-Suomen Voiman tekninen johtaja 1981–1984 ja toimitusjohtaja 1984–1995. Eulenberger oli myös Teknillisen korkeakoulun assistentti 1961–1962, Wärtsilän teknillisen oppilaitoksen sähkötekniikan tuntiopettaja 1963–1964, Tampellan voimasektorin johtaja 1984–1986, Mankalan toimitusjohtaja 1984–1996, Rouhialan Voimansiirron toimitusjohtaja ja Etelä-Suomen Sähkön toimitusjohtaja 1990–1995. Hänellä oli ammattiuransa aikana useita luottamus- ja asiantuntijatehtäviä. Energianeuvoksen arvonimen vuonna 1994 saanut Eulenberger oli sotilasarvoltaan reservin insinööriluutnantti (1989).

Eulenberger on haudattu Hietaniemen hautausmaalle.

## Lähteet

## Aiheesta muualla
*Jorma Eulenbergerin muistokirjoitus Helsingin Sanomissa
Nokkakuningas

**Nokkakuningas** (*Harriotta raleighana*) on nokkakuninkaisiin kuuluva kalalaji. Lajia tavataan syvistä vesistä Atlantista ja Tyynestämerestä.

## Koko ja ulkonäkö
Nokkakuningas voi kasvaa suurimmillaan noin 120 cm pitkäksi. Ruumiinmuodoltaan laji on pitkänomainen, suuripäinen ja pitkäkuonoinen. Ruumis suippenee pyrstöä kohden. Kalan kuono voi olla ylöspäinkaartuva. Nokkakuninkaalla on kaksi selkäevää, joista etumainen on lyhyempi ja siinä on piikki. Rintaevät ovat hyvin kookkaat ja pyrstöevän päässä on siimamainen uloke. Väriltään nokkakuningas on tumman ruskea ja evissä on tumma reuna. 

## Levinneisyys ja elintavat
Nokkakuningasta tavataan laikuttaisesti, mutta laajalta alueelta Atlantista ja Tyynestämerestä. Laji liikkuu lähellä mutapohjaa useimmiten 350&ndash;2&nbsp;600 metrin syvyydessä. Täysikasvuiset kalat syövät erityisesti äyriäisiä ja kaloja, ja nuoret myös monisukasmatoja ja nilviäisiä. Munakotelo on noin 16 cm pitkä ja kupera. Poikaset kuoriutuvat kesällä.

## Lähteet
Goði

**Goði** (monikko *goðar*, fem. *gyðja*; muinaisnorjaksi: *guþi*) oli poliittinen ja yhteiskunnallinen asema Islannin vapaavaltiossa. Termillä oli alun perin uskonnollinen merkitys, ja se viittaa pakanalliseen johtajaan, jolla oli ennen kristinuskoa myös pappitehtävä vastuunalaisena tuomioistuimesta. Mutta nimike tunnetaan ensisijaisesti maallisena poliittisena arvonimenä keskiaikaisesta Islannista.

## Lähteet
Semele (täsmennyssivu)

**Semele** voi tarkoittaa seuraavia asioita:

* Semele, kreikkalaisen mytologian hahmo
* 86 Semele, asteroidi
* Semele (oratorio), Georg Friedrich Händelin oratorio
* prinsessanliaanit (*Semele*), parsakasvien suku
* *Semele*, simpukoiden suku
Lapuan tuomiorovastikunta

**Lapuan tuomiorovastikunta** on Etelä-Pohjanmaalla sijaitseva Lapuan hiippakunnan rovastikunta. Lapuan hiippakunnan tuomiorovastikunnan lääninrovastina toimii Lapuan kirkkoherra, tuomiorovasti Jussi Peräaho.

## Seurakunnat
Lapuan tuomiorovastikuntaan kuuluvat seuraavat seurakunnat:
* Lapuan tuomiokirkkoseurakunta
* Alajärven seurakunta
* Alavuden seurakunta
* Kauhavan seurakunta
* Kuortaneen seurakunta
* Soinin seurakunta
* Ähtärin seurakunta

## Lähteet
Pohjanmaan rovastikunta

**Pohjanmaan rovastikunta** on Pohjanmaalla sijaitseva Lapuan hiippakunnan rovastikunta. Pohjanmaan rovastikunnan lääninrovastina toimii Vähänkyrön kirkkoherra Petri Hautala.

## Seurakunnat
Lista Pohjanmaan rovastikuntaan kuuluvista seurakunnista:
* Kaskisten seurakunta
* Kristiinankaupungin suomalainen seurakunta
* Laihian seurakunta
* Mustasaaren suomalainen seurakunta
* Pietarsaaren suomalainen seurakunta
* Vaasan suomalainen seurakunta
* Vähänkyrön seurakunta

## Katso myös

* Uskonto Pohjanmaalla

## Lähteet
Darmstädter Künstlerkolonie Mathildenhöhe

**Darmstädter Künstlerkolonie Mathildenhöhe** () viittaa sekä jugendtyylin taiteilijoiden ryhmään että Darmstadtin Mathildenhöhen rakennuksiin, joissa nämä taiteilijat asuivat ja työskentelivät. Unesco liitti taiteilijasiirtokunnan maailmanperintöluetteloon vuonna 2021.

## Galleria

Tiedosto:Hochzeitsturm 08 (cropped).JPG|Hochzeitsturm 
Tiedosto:Mathildenhöhe, Ernst-Ludwig-Haus Darmstadt 20200902 013.jpg|Ernst-Ludwig-Haus
Tiedosto:Darmstadt-Mathildenhoehweg 2005-03-31.jpg|Mathildenhoehweg 
Tiedosto:Kleines Haus Glückert, Darmstadt 1.jpg|Kleines Haus Glückert
Tiedosto:Mathildenhoehe-behrens-haus-048.jpg|Haus Behrens
Tiedosto:La maison de J.M. Olbrich (Mathildenhöhe, Darmstadt) (7945572864).jpg|Olbrichin talo
Tiedosto:Mathildenhöhe, Oberhessisches Haus Darmstadt 20200902 001.jpg|Oberhessisches Haus
Tiedosto:DA-Arbeiterhaus Metzendorf1.jpg|DA-Arbeiterhaus Metzendorf


## Lähteet

## Aiheesta muualla
* Viralliset sivut (saksaksi ja englanniksi)
Kuortaneen seurakunta

**Kuortaneen seurakunta** on luterilainen seurakunta Etelä-Pohjanmaan maakunnassa, Kuortaneen kunnassa. Seurakunnan pääkirkko on Kuortaneen kirkko.

## Historia
Kuortane kuului keskiajalla syntyneeseen Isonkyrön suurpitäjään ja sittemmin 1559 perustettuun Lapuaan, joka itsenäistyi 1581. Kuortane tuli Lapuan kappeliksi 1645 ja erosi itsenäiseksi seurakunnaksi 1798, jolloin Alavudesta tuli sen kappeliseurakunta, minkä yhteyteen tuli tuolloin Kuortaneesta saarnahuoneeksi eronnut Töysä.

Alavus muuttui emäseurakunnaksi 1835 ja Kuortane sen kappeliseurakunnaksi, mutta pitäjä pysyi edelleen Kuortane–nimisenä.

Kuortane muodostettiin itsenäiseksi seurakunnaksi 1859, mutta ero Alavudesta toteutui vasta 1875.

## Papisto
Seuraavat henkilöt ovat toimineet Kuortaneen seurakunnan kappalaisina ja kirkkoherroina: 

### Kuortaneen kappeliseurakunta
* 1632–1661: Tuomas Kangaslin
* 1662–1682 Elias Rislachius
* 1683–1703: Carl Hordelius
* 1705–1721: Simon Ariin
* 1722–1723: Johannes Hordelius
* 1723–1740: Henrik Thilgreen
* 1740–1778: Gabriel Collin
* 1779–1793: Johan Reinholm

### Kuortaneen seurakunta
* 1799–1806: Anders Grönlund
* 1808–1823: Karl Fredrik Stenbäck
* 1826–1837: Erik Johan Snellman

### Kuortaneen kappeliseurakunta (Alavus)
* 1838–1839: Johan Jakob Ingman
* 1839–1849: Anders Nils Holmström
* 1849–1870: Jakob Wettberg

### Kuortaneen seurakunta

* 1879–1887: Wilhelm Johansson
* 1888–1893: Nathanael Elfving
* 1894–1901: Wilhelm Johansson
* 1902–1912: Hjalmar Svanberg
* 1913–1920: Toivo Kansanaho
* 1920–1952: Eevertti Soini
* 1952–1970: Vilho Kalevi Vihma
* 1970–1999: Heikki Vihma
* 1999–2014: Kyösti Elo
* 2014–2024: Vesa Rasta
* 2025–    : Timo Kaukomaa

## Katso myös

* Uskonto Etelä-Pohjanmaalla

## Lähteet
Porvoon tuomiorovastikunta

**Porvoon tuomiorovastikunta** () on Uudellamaalla sijaitseva Porvoon hiippakunnan rovastikunta. Porvoon tuomiorovastikunnan lääninrovastina toimii Mats Lindgård.

## Seurakunnat
Lista Porvoon tuomiorovastikuntaan kuuluvista seurakunnista:
* Agricolan ruotsalainen seurakunta
* Porvoon ruotsalainen tuomiokirkkoseurakunta
* Sipoon ruotsalainen seurakunta

## Lähteet
Helsingin rovastikunta

**Helsingin rovastikunta** () on Uudellamaalla sijaitseva Porvoon hiippakunnan rovastikunta. Helsingin rovastikunnan lääninrovastina toimii Daniel Björk.

## Seurakunnat
Lista Helsingin rovastikuntaan kuuluvista seurakunnista:
* Matteuksen seurakunta
* Pietarin seurakunta
* Johanneksen seurakunta
* Olaus Petri församling
* Suomen saksalainen seurakunta

## Lähteet
Korsholman rovastikunta

**Korsholman rovastikunta** () on Pohjanmaalla sijaitseva Porvoon hiippakunnan rovastikunta. Korsholman rovastikunnan lääninrovastina toimii Tomi Tornberg.

## Seurakunnat
Lista Korsholman rovastikuntaan kuuluvista seurakunnista:
* Bergön seurakunta
* Petolahden seurakunta
* Maalahden seurakunta
* Sulvan seurakunta
* Mustasaaren ruotsalainen seurakunta
* Vaasan ruotsalainen seurakunta
* Raippaluodon seurakunta
* Koivulahden seurakunta
* Vöyrin seurakunta

## Katso myös

* Uskonto Pohjanmaalla

## Lähteet
Keski-Uudenmaan rovastikunta

**Keski-Uudenmaan rovastikunta** () on Uudellamaalla sijaitseva Porvoon hiippakunnan rovastikunta. Keski-Uudenmaan rovastikunnan lääninrovastina toimii Ulrik Sandell.

## Seurakunnat
Lista Keski-Uudenmaan rovastikuntaan kuuluvista seurakunnista:
* Vantaan ruotsalainen seurakunta
* Espoon ruotsalainen seurakunta
* Kauniaisten ruotsalainen seurakunta
* Kirkkonummen ruotsalainen seurakunta
* Tampereen ruotsalainen seurakunta

## Lähteet
Eteläisen Keski-Suomen rovastikunta

**Eteläisen Keski-Suomen rovastikunta** on Keski-Suomessa sijaitseva Lapuan hiippakunnan rovastikunta. Eteläisen Keski-Suomen rovastikunnan lääninrovastina toimii Jyväskylän kirkkoherra Arto Viitala.

## Seurakunnat
Lista Eteläisen Keski-Suomen rovastikuntaan kuuluvista seurakunnista:
* Jyväskylän seurakunta
* Jämsän seurakunta
* Keuruun seurakunta
* Muuramen seurakunta
* Petäjäveden seurakunta
* Uuraisten seurakunta

## Lähteet
Pohjoisen Keski-Suomen rovastikunta

**Pohjoisen Keski-Suomen rovastikunta** on Keski-Suomessa sijaitseva Lapuan hiippakunnan rovastikunta. Pohjoisen Keski-Suomen rovastikunnan lääninrovastina toimii Saarijärven kirkkoherra Jarmo Autonen.

## Seurakunnat
Lista Pohjoisen Keski-Suomen rovastikuntaan kuuluvista seurakunnista:
* Hankasalmen seurakunta
* Kinnulan seurakunta
* Laukaan seurakunta
* Pihtiputaan seurakunta
* Saarijärven seurakunta
* Viitasaaren seurakunta
* Äänekosken seurakunta

## Lähteet
Turunmaan rovastikunta

**Turunmaan rovastikunta** () on Varsinais-Suomessa sijaitseva Porvoon hiippakunnan rovastikunta. Turunmaan rovastikunnan lääninrovastina toimii Mia Bäck.

## Seurakunnat
Lista Turunmaan rovastikuntaan kuuluvista seurakunnista:
* Kemiönsaaren seurakunta
* Länsi-Turunmaan ruotsalainen seurakunta
* Turun ruotsalainen seurakunta

## Lähteet
Ahvenanmaan rovastikunta

**Ahvenanmaan rovastikunta** () on Ahvenanmaalla sijaitseva Porvoon hiippakunnan rovastikunta. Ahvenanmaan rovastikunnan lääninrovastina toimii Benny Andersson.

## Seurakunnat
Lista Ahvenanmaan rovastikuntaan kuuluvista seurakunnista:
* Brändö-Kumlingen seurakunta
* Eckerö-Hammarlandin seurakunta
* Ahvenanmaan eteläinen saaristoseurakunta
* Hammarlandin seurakunta
* Jomalan seurakunta
* Lemland-Lumparlandin seurakunta
* Maarianhaminan seurakunta
* Pohjois-Ahvenanmaan seurakunta
* Saltvikin seurakunta

## Lähteet
Närpiön rovastikunta

**Närpiön rovastikunta** () on Pohjanmaalla sijaitseva Porvoon hiippakunnan rovastikunta. Närpiön rovastikunnan lääninrovastina toimii Tom Ingvesgård.

## Seurakunnat
Lista Närpiön rovastikuntaan kuuluvista seurakunnista:
* Korsnäsin seurakunta
* Kristiinankaupungin ruotsalainen seurakunta
* Närpiön seurakunta

## Katso myös

* Uskonto Pohjanmaalla

## Lähteet
Pedersören rovastikunta

**Pedersören rovastikunta** () on Pohjanmaalla sijaitseva Porvoon hiippakunnan rovastikunta. Pedersören rovastikunnan lääninrovastina toimii Mia Anderssén-Löf.

## Seurakunnat
Lista Pedersören rovastikuntaan kuuluvista seurakunnista:
* Kokkolan ruotsalainen seurakunta
* Kruunupyyn seurakunta
* Luodon seurakunta
* Pedersören seurakunta
* Pietarsaaren ruotsalainen seurakunta
* Uudenkaarlepyyn seurakunta

## Lähteet
Marko Tšeremšyna

**Marko Tšeremšyna**, oikea nimi: **Ivan Semanjuk**, (13. kesäkuuta 1874 Kobaky, Kosivin piiri, Galitsia, Itävalta-Unkari – 25. huhtikuuta 1927 Kobaky, Ukrainan SNT, Neuvostoliitto) oli ukrainalainen kirjailija ja kääntäjä.

Tšeremšyna suoritti oikeustieteen tutkinnon Wienin yliopistossa 1906 ja harjoitti asianajotointa Snjatynissä, jossa hän myös osallistui paikalliseen kansalaistoimintaan. Hän aloitti novellien kirjoittamisen 1896, ja niitä julkaistiin sanomalehdissä, esimerkiksi *[[Bukovyna (sanomalehti)|Bukovynassa]]*, ja aikakausjulkaisuissa, kuten *[[Literaturno-naukovyi vistnyk]]issä*. Synnyinpaikan vuoksi Tšeremšyna yhdistetään usein Vasyl Stefanykiin ja Les Martovytšiin Pokutian kolmikoksi. Tšeremšynan novellit muistuttavat kuitenkin enemmän kuvauksia paikallisesta maalaiselämästä, ja niistä puuttuu Stefanykin teosten jännite ja voima, kuten myös Martovytšin huumori ja satiiri. Niissä näkyy Pokutian murteen vaikutusta, ja niille on leimallista  *holosinnia*-itkuvirsien tyyli ja kansanepiikan rytmi ja tyyli. Hänen elinaikanaan ehti ilmestyä kaksi kokoelmaa, ja hänen kuolemansa jälkeen on ilmestynyt valikoimia ja koottuja teoksia. Tšeremšyna käänsi novelleja saksasta, tšekistä ja unkarista. Hänen muistokseen on Snjatyniin perustettu 1949 kirjallinen museo.

Tšeremšyna on haudattu Snjatyniin.

## Lähteet

## Aiheesta muualla
Dolikhos (mittayksikkö)

**Dolikhos** () oli antiikin kreikkalainen pituusmitta, joka vastasi 12 stadionia, nykymitoissa noin 2,13 kilometriä.

## Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):

## Lähteet
Hektos

**Hektos** () oli antiikin kreikkalainen pinta-alamitta, nimensä mukaisesti ”kuudesosa” plethronista. Se vastasi  pusta eli neliöjalkaa, nykymitoissa noin 145,73 neliömetriä.

## Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):

## Lähteet
Hemikhus

**Hemikhus** (, myös ) oli antiikin kreikkalainen nesteiden tilavuusmitta, nimensä mukaisesti puolikas khus. Se vastasi kuutta kotyleä. Attikalainen (ateenalainen) hemikhus oli nykymitoissa noin 1,64 litraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Dolikhos

**Dolikhos** (, ) voi viitata seuraaviin:

* dolikhos, antiikin kreikkalainen pituusmitta
* dolikhos, antiikin kreikkalainen juoksumatka
* *[[Dolichos (suku)|Dolichos]]*, hernekasvien suku
* *[[Dolichus (suku)|Dolichus]]*, kovakuoriaisten suku
Koillismaan rovastikunta

**Koillismaan rovastikunta** on Pohjois-Pohjanmaalla sijainnut Oulun hiippakunnan entinen rovastikunta, johon kuuluivat Kuusamon, Pudasjärven ja Taivalkosken seurakunnat. Koillismaan rovastikunnan lääninrovastina toimi Taivalkosken kirkkoherra Tuomo Törmänen. Vuoden 2023 alussa rovastikunta yhdistyi Rovaniemen rovastikunnan kanssa Rovaniemi-Koillismaan rovastikunnaksi.

## Lähteet
Konkhe

**Konkhe** () oli antiikin kreikkalainen nesteiden tilavuusmitta, joka tarkoitti alun perin yhtä simpukankuorellista. Se vastasi viittä kokhliarionia eli lusikallista. Attikalainen (ateenalainen) konkhe oli nykymitoissa noin 22,7 millilitraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet